เรื่องร้องเรียน (ต้นไม้,ร้องเรียน) วันที่ 2023-04-18 07:51:33 — แขวงบางหว้า เขตภาษีเจริญ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660015262

ขอความช่วยเหลือให้เข้าดำเนินการตัดต้นไม้ใหญ่และกำจัดวัชพืช บริเวณโฉนดที่ดินเลขที่  127387 แขวงหลักสอง เขตภาษีเจริญ กรุงเทพมหานคร (ตามผู้ร้องแจ้ง) จุดสังเกตติดกับหลังบ้านของผู้ร้องบ้านเลขที่ 45/79 แขวงหลักสอง เขตบางแค กรุงเทพมหานคร เนื่องจากผู้ร้องแจ้งว่าบริเวณที่ดินตามโฉนดที่ดินดังกล่าวมีเนื้อที่ประมาณ 1 ไร่ เป็นพื้นที่รกร้างที่มีเจ้าของ (ไม่ทราบรายละเอียดชื่อเจ้าของที่ดิน) แต่ทางเจ้าของไม่ได้เข้ามาดูแลหรือตัดต้นไม้ใหญ่และกำจัดวัชพืชแต่อย่างใด ทำให้ในพื้นที่มีต้นไม้ใหญ่มีวัชพืช รวมไปถึงสัตว์เลื้อยคลาน เช่น งูเห่า เข้าไปยังบ้านของผู้ร้อง และบ้านของประชาชนที่ตั้งอยู่ติดกับที่ดินแปลงดังกล่าวจำนวนประมาณ 10 หลังคาเรือน และประชาชนในพื้นที่ต้องคอยปีนรั้วไปตัดแต่งกันเองเพื่อไม่ให้รกไปมากกว่านี้ ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลานานเป็น 10 ปีแล้ว จึงประสงค์ให้หน่วยงานที่เกี่ยวข้องช่วยเหลือให้เข้าดำเนินการตัดต้นไม้ใหญ่และกำจัดวัชพืชบริเวณดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป เบื้องต้นได้ติดต่อแจ้งเรื่องไปยังสำนักงานเขตบางแคแล้ว 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata